
în istoria gândirii şi a credinţelor religioase ale omenirii sunt 
capitole de o importanţă şi frumuseţe covârşitoare. Niciunul nu 
egalează însă pe acela al preoţiei, Este drept că omul poate gândi 
şi simţi divinul şi în afara templelor, şi fără concursul preoţilor. 
Dar acest mod de religiozitate e puţin frecvent, e practicat în 
genere de oameni excepţionali ori solitari şi nu e aprobat, în 
deobşte, de autoritatea superioară a cultului constituit. Numai în 
temple şi sub vraja puterii nevăzute a supranaturalului coborîtă 
în preot şi administrată de el, încearcă muritorul acea transfigu- 
rare inefabilă şi se scaldă în baia fericită a luminii lui Dumne- 
zeu. Numai preotul, oricare ar fi el, dă oamenilor convingerea 
prezenţei şi acţiunii divine ; el e întruparea văzută a credinţei şi 
a aspiraţiilor într'un timp şi întro lume mai bună, pe care în zadar 
le căutăm aici. (preotul este organul divinităţii pe pământ, amba- 
sadorul hotărîrilor divine şi realizatorul parţial al operei supra- 
naturalului în lume. El menţine legătura strânsă dintre pământ şi 
cer şi încearcă, prin puterea mijloacelor ce-i sunt încredinţate, să 
reverse binefacerile cereşti asupra lumii, Fie prin ridicarea pă- 
mântului la cer, fie prin coborîrea cerului pe pământ, preotul în- 
treprinde realizarea acelei stări de fericire primordială când oa- 
menii locuiau acelaşi ţinut cu divinitatea pe care au părăsit-o. 
Modalităţile acestei realizări variază, dar instrumentul de înfăp- 
tuire este permanent acelaşi, în întreaga istorie a religiunilor .* 
preotul. 

Formele şi puterea preoţiei variază considerabil pe vasta în- 
tindere a cultelor de pe suprafaţa pământului şi în marea şi com- 

plicata istorie a acestor culte, Dela preotul-şaman sau preotul-ma- 
gician al triburilor sălbatice din continentele negru şi galben şi 
până la preotul lui Brahma sau al lui Amon-Ra este o distanţă 
considerabilă, deşi elementele comune sunt destul de numeroase, 
mai ales sub raportul puterii sacerdotale. Aceeaşi distanţă este 
între preoţii acelor popoare mici din vestul Asiei şi întregul lito- 
ral nordic al Mediteranei de o parte şi preoţii lui Bel şi Ahura- 
Mazda de altă parte, Alt caracter au preoţii religiilor orgiastice 
şi de misterii. A parte se prezintă preoţii lui Jahve. Altfel sunt 
Ktiştii Geţilor şi Druizii Celţilor. Deosebit se înfăţişează preoţii- 
interpreţi eleni ai centrelor oraculare dela Delphoi, dela Dodona, 
dela Cumae, dela Claros, sau cei ai templelor din Athena, din 
Argos, dela Epidauros, dela Delos etc. Cu totul alta este perso- 
nalitatea preoţi lor- magistraţi ai Romanilor. Rolul şi importanţa 
preotului variază cu întinderea teritorială şi structura politică a 
statului, cu gradul acestuia de cultură, cu specificiul spiritual al 
rasei, cu natura însăşi a divinităţii respective. Tăria şi splendoa- 
rea unor state ca cel egiptean sau persan antic implicau, în mod ne- 
cesar, crearea unui cler autoritar şi strălucitor. Alexandru cel Mare, 
negăsind la Greci o credinţă caldă religioasă şi nici un cler cores- 
punzător, a simţit nevoia ca, în culmea gloriei, să meargă în Egipt 
spre a se proclama fiu al lui Amon-Ra. Numai preoţii egipteni 
sau putut măsura cu un Alexandru Macedon. Cât timp statul ro- 
man a fost republică, sa mulţumit cu preoţii obscuri ai zeişorilor 
câmpeneşti, silveştri şi rupeştri ; Jupiter Capitolinus nu era decât 
o divinitate ceva mai răsărită, fiindcă patrona vechea arx, vechea 
acropolă a Romei. Când însă republica a început să se întindă şi 
apoi a devenit imperiu, Jupiter a ajuns Optimus et Maximus, iar 
şeful statului pontifex maximus. Autoritatea şi influenţa preoţilor 
asupra spiritului mulţimilor şi asupra sferelor conducătoare sunt 
oarecum coeficientul geniului religios sau lipsei acestui geniu la 
popoarele respective. Dacă vechii Indieni, vechii Egipteni şi ve- 
chii Ebrei au reuşit să dea o structură aşa de colorat religioasă 
statelor lor, mergând deseori până la teocraţie, faptul se datora 
puternicului suflu de credinţă care anima geniul acestor popoare. 
Preoţii lor erau înconjuraţi de un prestigiu şi o aureolă aproape 
asemenea zeilor, Autoritatea lor extraordinară le îngăduia să se 

amestece, deseori, direct în conducerea statului şi câteodată să fie 
proclamaţi chiar regi sau împăraţi. Grecii şi, în oarecare măsură, 
Romanii n'au cunoscut autoritatea şi strălucirea unui cler, decât 
în mod excepţional, în perioada pre-creştină. Ei n'au vibrat de 
fiorii unei credinţi entuziaste şi nesfârşite în supranatural, pentrucă 
geniul rasei lor nu fusese înzestrat decât foarte puţin cu sensibi- 
litatea divinului. Strălucirea Panatheneelor şi a altor procesiuni la 
Athena şi în Elada, numeroasele serbări şi pompe religioase la 
templele romane şi cu ocazia aşa de variatelor ludi aveau caracter 
naţional iar nu religios, Religiozitatea acestor procesiuni era, în 
tot cazul, cu totul secundară. Religiile orientale, cu zeii lor or- 
giastici şi sumbri, au introdus pentru prima dată, în Grecia şi 
Italia, un cler autoritar şi aureolat cu mult prestigiu. 

Preoţii religiilor pre-creştine şi necreştine aveau numeroase 
oficii de îndeplinit. Ei sacrificau zeilor, prezentau acestora rugă- 
ciunile poporului şi ale lor, anunţau şi explicau poruncile divine, 
prezidau şi interpretau oracolele, făceau iniţierea în misterii şi 
interveneau la nevoie, cu autoritatea lor intactă, în treburile sta- 
tului, Cunoşteau tradiţia sacră a zeului şi a templului şi, desigur, 
predicau, în cazuri stabilite, iniţiaţilor o doctrină pe care nimeni 
n'avea voie s'o divulge ; de aceea doctrinele vechilor religii sunt 
aşa de puţin cunoscute. Monumentele plastice, unele indiscreţii 
ale autorilor tardivi şi ale adversarilor ne arată câteodată că aceste 
doctrine erau, uneori, extrem de complicate, Ne gândim, bună- 
oară, la relatările pe care ni le fac Cartea Morţilor, Herodot, 
Diodor, Apuleius şi alţii asupra zeilor şi misterelor egiptene, la 
plastica sacră a misterelor lui Mithra şi la acele corpuri de doc- 
trină gnostică ale faimosului Hermetism. Dar, în genere, clerul 
acestor religii se învăluia într'un mister şi într'un mutism indes- 
cifrabil. Chiar când făceau propagandă, vechile religii nu făceau 
uz de doctrină, ci de elementele vibrante cultuale, psihologice şi 
sociale pentru a câştiga aderenţi. Unele religii, ca aceea a Vede- 
lor, aceea a Gathelor, aceea a Psalmilor babiloneni şi ebrei, aceea 
a unora dintre Piramide, aceea a unor conventicule gnostice şi 
aceea a unor epigoni ai clasicismului greco-roman, reflectau esen- 
ţialul învăţăturii în imne, ode şi rugăciuni adresate cutărui zeu 
din pantheon. Unele religii ca brahmanismul, budismul, mazdeis- 

mul, osirismul etc. au ajuns, in anumite privinţe, la concepţii su- 
perioare, în deosebi în definirea divinităţii şi în domeniul moral. 
Altele, ca religia Ebreilor şi aceea a Geţilor au atins înălţimile 
unui monoteism adevărat, aşa de asemănător monoteismului creş- 
tin. Preoţii- profeţi ai acestor popoare au contribuit în mod decisiv 
Ia atingerea unei asemenea altitudini de credinţă. Monoteismul 
ebraic este inimaginabil fără Moise, Samuel, Amos, Isaia şi Ieremia. 
Nemurirea Geţilor rămâne mister fără faimoşii preoţi, „Ktiştii" 
lui Zalmoxis, 

Cu excepţia Ebreilor şi a Geţilor, clerul celorlalte popoare 
pre-creştine n'a depăşit nici totdeauna şi nici cu prea mult cadrul, 
interesul şi orizontul tribal sau naţional al cultului primitiv. Atunci 
când, totuşi, s'a întâmplat acest fenomen, lucrul s'a datorit influ- 
enţii filosof iei asupra doctrinei religioase. Preoţia păgână era o 
veche instituţie socială şi de stat cu caracter conservator şi cola- 
boratoare cu statul. Ea a urmat destinul sinuos al acestuia. Gloria 
şi mizeria poporului au fost gloria şi mizeria preoţilor lui. Cu 
timpul şi sub presiunea progresului genera], zeii tribali, locali şi 
naţionali au căpătat unele veleităţi de universalism şi eternitate. 
Preoţii şi-au dat, atunci, o origină imemorială, împlântată în eter- 
nitate şi cu rădăcini în supranatural. Continuarea practicilor magice 
şi a acelor străvechi rituri tribalice arată însă că eternitatea şi supra- 
naturalul instituţiei sacerdotale erau titluri pompoase de origină 
recentă. Deşi cu program de acţiune asupra societăţii, clerul păgân 
era o clasă aparte, asocialâ. E destul să reamintim situaţia pre- 
oţilor brahmani, a preoţilor egipteni, a preoţilor lui Mithra, a celor 
cari prezidau diferitele religii de misterii din lumea greco-romană. 
De aceea ei nici nu puteau fi învăţătorii poporului. Impuritatea 
cultului multora din religiile păgâne, de care nu preoţii erau răs- 
punzători, contribuia şi ea la impopularitatea acestui cler. 



Cu totul altfel se înfăţişează preoţia creştină. Instituţie di- 
vină, creată prin harul lui Iisus Hristos, ea continuă opera Acestuia 
în lume. Caracterul supranatural al preoţiei creştine vine dela înte- 
meietorul ei istoric şi datează din momentul înfiinţării ei. Definirea, 
rolul şi ţinta preoţilor lui Hristos sunt menţionate şi lămurite încă 

din primele scrieri creştine, în deosebi în acelea ale Apostolului 
Pavel. Primele patru veacuri ale erei au pus la grele încercări pe 
preoţii creştini. Credinţa, gândirea şi suferinţa lor au fost cu totul 
la înălţimea împrejurărilor. Totuşi, ca în orice societate omenească, 
erau şi defecţiuni şi mai ales abuzuri. Numărul considerabil al 
candidaţilor la preoţie şi mai ales lipsa de pregătire a unora dintre 
ei şi uşurătatea cu care intrau câteodată în această tagmă sacră, 
inspirau îngrijorare. Iată de ce, cel mai strălucit preot al veacului 
IV, Sfântul loan Gură-de-Aur, plecând dela exemplul propriei 
sale vieţi, ţine să ne dea în acel superb tratat „Despre Preoţie'' 
principiile de bază şi recomandările cele mai curate cu privire la 
recrutarea clerului şi la sensul excepţional al preoţiei. 

Preoţia creştină este, zice Sf. loan Gură-de-Aur, „semnul iu- 
birii lui Hristos" t ). Ea este semnul iubirii turmei pe care Hristos 
a încredinţat-o păstorului a ), Preoţia este o onoare excepţională şi 
înfricoşătoare. „Când preotul invoacă Sfântul Duh şi săvârşeşte 
jertfa cea prea înfricoşată, când el stă în continuă atingere cu 
Stăpânul obştesc al tuturor, spune-mi : în ce rang îl vom aşeza ? 
Câtă curăţenie şi câtă evlavie vom cere dela el ? Gândeşte -te, ce 
mâini trebue să fie acelea care săvârşesc aceste lucruri, ce limbă 
trebue să fie aceea care rosteşte acele cuvinte ? Cât de curat şi 
de sfânt trebue să fie sufletul care primeşte un aşa de mare 



1. Sf. loan Gură-de-Aur, Despre Preoţie, Cartea II, 1 (Migne, P. G. XLVIII 
col. 632). Nu ne-au fost accesibile ediţiile lui C. Selimann (cu comentar), Pader- 
born, 1887, şi aceea a lui I. A, Nairn în colecţia Cambridge Patristic Texts IV, 
Cambridge, 1906. Bibliografia tratatului Despre Preoţie este considerabilă. Menţi- 
onăm pe cea indicată în marele manual de istorie a literaturii greceşti de W, v. 
Christ, W. Schmîd und O, Stăhlin, Geschichte der griechischen Litteraiur, sie- 
benter Bând, zweiter Teii, zweite Half te, Die nachklassische Periode der grie- 
chischen Liiteratur, von 100 bis 530 nach Christas (Handbuch der Altertumswissen- 
schaft von Iwan v. Miiller, R. Pohlmann, W. Otto) Miinchen, O. Beck, 1924, 
sechste Auflage, p. 1462 nn. 9, 10, 11 ; Aime Puech, Hisfoire de la liiterature 
grecque chretienne, tome 111 (Coîîection d'Etudes Anciennes), Paris, Les Belles Lettres, 
1930, pp. 458-459 ; şi mai ales pe cea aşa de abundentă şi detailată în magistrala 
lucrare, devenită clasica, a abatelui P. Chrysostomus Baur O. S. B., Johannes 
Chrysostamus und seine Zeii, erster Bând, Miinchen, Max Hueber, 1929, pp. 
XXIX—XXXIX (Einleitung, Quellen und Literatur). 

2. Sf. loan Gură-de-Aur, op. cit., loc. cit. 

Duh? în acele momente, îngerii asistă pe preot şi întreaga ceată 
a puterilor cereşti strigă cu voce tare, iar locul din jurul jertfel- 
nicului se umple spre cinstea celui ce stă aşezat 1 ). Lucrul acesta 
este vrednic de crezut din cele ce se petrec atunci. Dar eu am 
auzit chiar pe cineva povestind cândva că un bătrân, admirabil 
bărbat, obişnuit să aibă revelaţii, i-a afirmat că el a fost învred- 
nicit într'o zi de o astfel de viziune : în acel moment el văzu, 
deodată, cât îi fu cu putinţă, o mulţime de îngeri, îmbrăcaţi în 
haine strălucitoare, înconjurând jertfelnicul şi stând cu capetele 
aplecate, ca atunci când cineva ar privi soldaţi stând drepţi în 
prezenţa împăratului. Şi eu sunt convins de lucrul acesta, Acelaşi 
lucru mi 1-a povestit altcineva, care ştia nu dela altul, ci fusese 
învrednicit să vadă şi să audă el însuşi, că acei cari sunt pe punctul 
de a muri, dacă au participat cu conştiinţa curată la misterii, în 
momentul când sunt gata să expire, pleacă de aici cu gardă în- 
gerească pentru ceea ce au primit. Dar tu nu te înfricoşezi încă 
introducând un astfel de suflet într'o aşa de sacră iniţiere, ridi- 
când la vrednicia preoţiei pe cel îmbrăcat în haine murdare pe 
care Hristos 1-a alungat din tot restul grupului de oaspeţi ?" -) 
înaintea Sf. Ioan Gură-de-Aur, Sf. Vasile atrăgea luarea aminte a 
preoţilor asupra caracterului excepţional al învestirii sacerdotale : 
„Fii atent, preote, şi bagă de seamă ca servirea pe care ai pri- 
mit-o s'o împlineşti cu frică de Dumnezeu. Vezi, apoi, că servi- 
rea care ţi s'a încredinţat nu este pământească, ci cerească, nu 
este omenească, ci îngerească" 3 ). 

Preoţia fiind un lucru aşa de înalt, se impune ca recrutarea 
clerului să se facă cu o rară scrupulozitate. Autorul tratatului 
Despre Preoţie cere viitorului cleric, in primul rând, prestanţă 
fizică, ,,Dacă trupul nu e robust, ardoarea sufletului rămâne redusă 
la ea însăşi şi nu e capabilă să treacă la realizări" 4 }. Buna întoc- 
mire şi frumuseţea corpului erau condiţiuni esenţiale în recrutarea 



1. Acest „aşezat" — "cou ne'.pivot) — nu poate fi decât însuşi Mântuitorul 
lisus Hristos. 

2. Sf. Ioan Gură-de-Aur, op. cit., Cartea VI, 4 (Migne, P. G. XLVIII, col. 

681). 

3. Sf. Vasile, Despre instruirea preoţilor (Migne, P. G. XXXI, col. 1685 D). 

4. Sf. Ioan Gură de Aur, op. cit., Cartea VI, 5 (Migne, P. G. XLVIII, col. 682). 



preoţilor creştinismului primar şi de totdeauna. Era în aceasta nu 
numai continuarea unei respectabile tradiţii a j Vechiului Testament, 
dar şi semnul unei adevărate cinstiri a Mântuitorului. Preoţia era 
o ,, servire îngerească" şi se impunea ca slujitorii bisericii să aibă 
un corp dacă nu îngeresc, cel puţin în parte asemănător. De aci 
şi critica, uneori vehementă, pe care autorul Nostru o adresează 
monahilor l ). 

Hirotonia trebue precedată de o cercetare minuţioasă şi scrupu- 
loasă a candidatului. ,, Trebue ca hirotonisitorul să facă o amplă 
examinare a candidatului ; cu mult mai amplu trebue să-şi facă 
această examinare candidatul însuşi" 2 ). în secolul IV d. Hr, şi 
urm., nenumăraţi oameni neavând nimic comun cu biserica, decât 
interese personale, dădeau năvală să intre în preoţie. Lipsa lor 
de pregătire, deseori lipsa lor de caracter, aduceau bisericii mari 
neajunsuri, iar tagmei preoţeşti critici nedrepte. Când li se cerea 
socoteală de greşelile ce făceau, aceşti oameni răspundeau aproape 
stereotip că ,,li s'a făcut violenţă" pentru a intra în cinul preo- 
ţesc, că ei n'au dorit, dar că n'au putut evita hirotonia. Răspunde- 
rea o aveau, deci, în ultimă analiză, arhiereii hirotonisitori 3 ). Unor 
asemenea Protei ai bisericii, Si. Ioan le adresează cuvinte ca acestea ; 
,, Chiar dacă un asemenea preot va avea ca părtaşi la pedeapsa lui pen- 
tru cele ce-a făcut, pe cei cari l-au ales, totuşi, pentru aceasta, el nu va 
scăpa de chin, ci va căpăta unul mai grozav. Afară numai dacă ale- 
gătorii au procedat astfel dintr'o pricină omenească, contrarie bunelor 
lor convingeri. Dacă alegătorii au fost surprinşi asupra acestui delict, 
adică au făcut pe cineva preot dintr'un anumit motiv, deşi îl ştiau 
nevrednic pentru aceasta, vor gusta aceleaşi chinuri ca cel hiro- 
tonit. Chinuri şi mai mari va avea hirotonisitorul care învesteşte 
un preot nepotrivit. Cel ce conferă putere unuia care voeşte să 
strice biserica, acela este autorul crimelor acestuia, Dacă hiro- 
tonisitorul se află a nu fi responsabil de niciunul din aceste 
lucruri, dar va spune că a fost indus în eroare de părerea şi 




1. Sf. Ioan Gură-de-Aur, op cit., Cartea VI, 2, 3, 5, 6, 7, 8 (Migne, P. G. 
XLVIII, col. 679-680, 682-685). 

2. Idem, op. cit., Cartea IV, 2 (Migne, P. G. XLVIII, col, 663). 

3. Idem, op. cil., Cartea IV, 1 (Migne, P. G, XLVIII, col- 659-663). 

voinţa poporului, el nu va rămâne, pentru aceasta, nepedepsit, 
ci va primi o sancţiune mai mică decât a celui hirotonit. Pentru ce 
aceasta ? Pentrucă e probabil ca alegătorii să fi fost induşi în eroare 
de părerea mincinoasă a poporului când au făcut acel lucru. Acela 
însă care a fost ales n'ar putea să spună că „nu mă cunoşteam 
pe mine însumi", aşa cum spun ceilalţi ca nu l-au cunoscut. După 
cum e cu mult mai grea pedeapsa aceluia care e pe punctul de a 
fi introdus în preoţie decât a acelora cari l-au ales, tot aşa cu atât 
mai exigent decât al celorlalţi trebue să fie examenul pe care să 
şi-1 facă asupra propriei sale persoane. Dacă însă aceia, fără să -l 
cunoască, îl târăsc la preoţie, el e dator ca prezentându-se în faţa 
lor să le arate cu precizie cauzele prin care se va înceta greş ala 
şi, arătându-se pe sine nevrednic de examen, va evita greutatea 
uriaşă a unor lucruri aşa de mari. Pentru ce în armată, în comerţ, 
în agricultură şi în alte ocupaţii omeneşti e lucru hotărit că nimeni 
nu încalcă domeniul celuilalt? Nici agricultorul nu face navigaţie, 
nici ostaşul nu face agricultură, nici conducătorul de navă nu se 
ocupă cu armata, chiar de i-ai ameninţa jcu moartea de zeci de 
mii de ori. Aceasta, pentrucă fiecare prevede primejdia din lipsa 
de pricepere în domeniul celuilalt. Prin urmare, când e vorba de 
o pagubă în lucrurile mici, noi vom face uz de o mare prevedere 
şi nu vom ceda violenţii din afara. Când e, însă, vorba de pe- 
deapsa veşnică pentru cei cari nu ştiu cui dau preoţia, vom ac- 
cepta noi pur şi simplu, la întâmplare, un aşa de mare risc, aco- 
perindu-ne cu violenţa ce ne vine din partea altora?" ] ). 

Origina divină a preoţiei impune o pregătire extraordinară 
celui ce va să primească harul acestei taine. Rândurile Si Ioan 
transpiră o cutremurare înfricoşătoare în faţa răspunderilor preo- 
ţiei. Căci dacă preoţia e divină prin origină, ea nu e mai puţin / 
divină prin scop, care e desăvârşirea sufletelor şi îndumnezeireaA 
lumii, Ce figură va face acela, care, intrat în preoţie, nu se va \ 
învrednici de un asemenea scop ? „Dacă văzând un dulgher, care 
nu este, de fapt, dulgher, l-am chema la lucru, şi el ar da urmare 
acestei invitaţii, pe urmă începând să lucreze materialul pentru 



construcţia unei case, ar prăpădi întâi lemnele, pe urmă piatra şi, 
în fine, ar construi o casă astfel încât să se prăbuşească imediat, 
s'ar putea apăra destul acest dulgher imaginar pretinzând că el 
a fost constrâns de alţii şi că' nu a venit de bună voie ? Nicide- 
cum" ! 1 ). Tot aşa şi preotul ,,Dacă cel ce strică materialul lemnos şi 
pietros pentru construcţia unei case nu va putea scăpa de pedeapsă, 
cum îşi închipue că va scăpa de pedeapsă, sub pretextul violenţii din 
afară, cel care pierde suflete şi construeşte fără grija ?" '"), 

în ce constă panoplia sacerdotală şi ce tactică are a între- 
buinţa preotul în lupta lui Dentru cucerirea lumii? Sf. Toan re- 
petă la nesfârşit, dealungul întregului său tratat, cuvântul âps-cifl, în 
care el toarnă, după problema sau atitudinea în discuţie, super- 
lativul celor mai frumoase şi mai înalte virtuţi morale. înainte de 
orice, deci, preotul trebue să fie vasul celor mai alese însuşiri 
morale în fruntea cărora trebue să stea, ca regină, dragostea fier- 
binte de Hristos şi de biserica Sa, Biserica lui Hristos este corpul 
lui Hristos. după cuvântul Fericitului Pavel. Se cuvine ca acela 
căruia i s'a încredinţat acest corp, să se îngrijească de starea lui 
excelentă, să-i dea o frumuseţe fără egal şi să aibă ochii aţintiţi 
în toate părţile, ca nu cumva o pată, o sbârcitură, sau o altă 
meteahnă de acest fel să-i altereze graţia şi prestanţa 3 ). Frumu- 
seţea bisericii nu poate fi însă menţinută şi crescută cu mijloa- 
cele omului comun. De aceea preotul va trebui să depăşească 
cu mult pe ceilalţi oameni în arta frumosului şi a sublimului. 
„Dacă cei ce fac eforturi în vederea unei performanţe atletice au 
nevoie de medici, de maeştri de gimnastică (paidotribai), de o 
dietă scrupuloasă, de exerciţii incontinui şi de o nesfârşită supra- 
veghere (o neglijenţă cât de mică răstoarnă şi distruge totul), cei 
cari au primit în îngrijire corpul lui Hristos, corp care are a 
lupta nu contra corpurilor, ci contra puterilor nevăzute, cum vor 
putea ei să păstreze acest corp cast şi sănătos, dacă nu depăşesc 



1. Sf. Ioan Gură-de-Aur, op. cit, Cartea IV, 2 {Migne, P. G. XLVIII, col. 

663-664), 



1. Sf. Ioao Gură- de- Aur, op. cit., Cartea IV, 2 {Migne, P. G. XLVIII, 
col. 664). 

2. Idem, op. c/7., loc. cit. 

3. Idem, op, cit., Cartea IV, 2 (Migne, P. G. XLVIII, col. 665). 

cu mult virtutea omenească şi nu cunosc întregul tratament folo- 
sitor sufletului ?" ] ). 

Pentru aceasta, preotul va tinde să ajungă aproape un supra- 
om. „Să fie aduşi la preoţie aceia cari întrec cu mult pe ceilalţi 
şi cari sunt cu atât mai presus de ceilalţi, în ce priveşte virtutea 
sufletului lor, cu cât era Saul, prin mărimea corpului său, mai 
presus de întregul popor al Ebreilor, şi chiar cu mult mai mult A 
decât atât" 2 ). Preotul trebue să fie de o înţelepciune şi vioiciunea 
excepţionale. Nu înţelepciunea omului timorat sau izolat de lume, 
ci aceea a conducătorului activ şi a tatălui răspunzător de tot ce 
se întâmplă sub autoritatea sa. „Preotul trebue să fie sobru, cu \/ 
multă băgare de seamă şi înzestrat cu nenumăraţi ochi, pentru a\ 
trăi nu numai pentru el însuşi, ci şi pentru aşa de marea mulţime 
a oamenilor" 3 ). De altfel, cel căruia Hristos i-a încredinţat turma 
raţională va plăti cu sufletul său pentru ea 4 ). + V 

Pr eotul trebue ttekue^să posede o solidă şi înaltă cultură A 
Poate nimeni, în lume, n'are o nevoie mai reală de o cultură pro- 
fundă şi multilaterală ca slujitorul altarului. Conducătorul de suflete 
se află, necontenit, în faţa a nenumărate şi infinit de variate 
probleme de gândire, de simţire şi de atitudine ale turmei sale 
spirituale. Pentru aceasta, arsenalul culturii sale trebue să fie 
extrem de bogat, Ca în cazul termenului ăps-cij, Sf. Ioan întrebu- 
inţează cuvintele tâfos şi 5t3o<nu%Xi«, cu felurite accepţiuni, pentru 
a desemna ideia de cultură. Elementele culturii erau, în sec. IV 
d, Hr., ca şi astăzi, variate. 

Unul din elementele de cultură cu cea mai largă circulaţie 
şi de o importanţă considerabilă în vremea Sf, Ioan Gură- de- Aur, 
era puterea cuvântului ; a cuvântului în sine. Ca Sf. Grigorie de 
Nazianz, autorul nostru acordă un rol covârşitor artei cuvântului. 
Nimic nu poate egala, zice Sf, Ioan, concursul pe care cuvântul 
îl dă învăţăturii: r\ Sta tou Xoţqd Stâattretttâa s ], ,, Cuvântul este in- 



1. Sf. Ioao Gură-de-Aur, op, cit., loc. cit. 

2. Idem, op. cit, Cartea II, 2 (Migne, P. G. XLVIII, col. 633.) 

3. Idem, op. cit., Cartea III, 12 (Migne, P. G. XLVIII, col. 648]. 

4. Idem, op. cit, Cartea II, 2 (Migne, P. G. XLVIII, col. 633). 

5. Idem, op. cit., Cartea IV, 3 (Migne, P. G. XLVIII, col. 665). 



strument, cuvântul este hrană, cuvântul este cea mai bună tem- 
perare a atmosferii ; el ţine loc de medicament, de foc, de sabie ; 
dacă e nevoie de ars sau de tăiat, de el trebue să ne servim ; 
dacă el nu reuşeşte, toate celelalte cad. Prin cuvânt deşteptăm un 
suflet adormit şi potolim pe unul aprins ; prin el retezăm ce e 
de prisos şi împlinim ce lipseşte; prin el facem toate celelalte 
câte desăvârşesc sănătatea sufletului" î ). Cuvântul e talismanul 
fermecat prin care se linişteşte sufletul chinuit de lupta dogmelor 
şi prin care se duce la bun sfârşit războiul cu păgânii, „Dacă cineva 
are sabia Duhului şi scutul credinţei aşa fel încât să poată face 
minuni, şi, prin aceasta, să astupe gurile neruşinaţilor, nu ar avea 
nevoe de ajutorul cuvântului. Cu toate acestea, nici în cazul acesta 
puterea cuvântului nu i-ar fi nefolositoare ; dimpotrivă, i-ar fi 
foarte necesară. Chiar Fericitul Pavel, deşi uimea pe toată lumea 
prin minunile sale, totuşi a mânuit cuvântul. Sf. Apostol Petru, 
din aceiaşi ceată cu Pavel, ne sfătuieşte să ne îngrijim de această 
virtute a cuvântului zicând : „Fiţi gata să răspundeţi oricui vă cere 
socoteală de speranţa voastră" 2 ). Arhidiaconul Ştefan a trăit şi 
a murit pentru această Sieaovra iod k&ţm. Neîncetatele frământări 
dogmatice ale veacului IV puseseră într'o lumină strălucitoare pu- 
terea mirifică a cuvântului. Sf. Atanasie învinsese la primul sinod 
ecumenic în mare măsură graţie acestei arme teribile, Sf. Ioan 
cunoştea, din proprie experienţă, mai mult ca oricine virtutea ma- 
gică a logos-ului în conflictele cu ereticii, cu gândirea păgână şi, 
de multe ori, cu propria sa turmă. „Trebue să ne servim de cu- 
vânt, ca nu cumva să fim străpunşi de săgeţile duşmanilor, ci ma^ 
degrabă să-i străpungem noi pe ei" 3 ). Preotul trebue să fie gat< 
pentru orice discuţie 4 ) ; „de aceea trebue să ne străduim consi- 
derabil, pentru a face să locuiască din belşug în noi cuvântul lui 
Hristos" 5 ), Incapacitatea vorbirii e, la un preot, o lipsă gravă dte'- 



1. Sf. Ioan Gură-de-Aur, op. cit., loc. cil. 

2. Idem, op. cit., Cartea IV, 3 (Migne, P. G. XLVIII, col. 665-666) ; I 
Petru, 3,15. 

3. Sf. Ioan Gură-de-Aur, op. cit., Cartea IV, 3 (Migne, P. G. XLVIII, col. 
666). 

4. Idem, op. cit., Cartea IV, 4 (Migne, P. G. XLVIII, col. 666-667). 

5. Idem, op. cit., ioc. cit, (Migne, P. G. XLVIII, col. 666). 

' care păstoriţii se resimt în mare măsură, „De atseea preotul va 
face totul pentru a stăpâni această forţă" 1 ). Sf. Ioan consacră 
câteva coloane artei cuvântului la Apostolul Pavel şi succesului 
considerabil al acestei arte în propaganda misionară printre pă- 
gâni. Pavel, înainte de a face minuni, uimise pe locuitorii Dama- 
scului prin vraja verbului său. A răpus pe Elenişti. Succesul 1-a 
dus la Tars. Victoria dela Antiochia contra iudaizantilor era vic- 
toria cuvântului. Areopagitul împreună cu soţia sa l-au ascultat 
la Athena şi l-au urmat. Eutychos n'a căzut, oare, de pe fereastră, 
ascultându-i învăţătura până noaptea târziu? Nu sa întâmplat la 
fel la Tesalonic, la Corint, la Efes şi la Roma? Nu explica el 
zile şi nopţi întregi Scriptura? Dar discuţiile lui cu Epicureii şi 
Stoicii? De ce Lycaonienii l-au crezut Hermes? 'Ait& toâ Xofou 2 ). 
De ce Pavel era socotit superior celorlalţi Apostoli şi cărui fapt 
se datora celebritatea lui pe întreg pământul? De ce nu numai 
creştinii, dar şi Iudeii şi Elenii îl admiră în mod deosebit ? Pentru 
farmecul neîntrecut al scrisorilor sale din care au tras folos nu 
numai cei de atunci, ci şi cei de atunci şi până azi şi cei viitori 
până la ultima parousie a lui Hristos şi până când vor fi oameni 

pe pământ :i ). 

Puterea mare a cuvântului se găseşte la puţini oameni. De 
aceea e cu atât mai preţioasa. Preotul înzestrat cu darul vorbirii 
va trebui să studieze incontinuu : „Elocvenţa fiind lin dar nu al 
naturii, ci al învăţăturii 4 ), când cineva ajunge pe culmile ei, poate 
s'o piardă, dacă nu- şi cultivă această putere prin studiu şi exer- 
ciţiu neîntrerupt" % Acest studiu şi acest exerciţiu trebue să fie 
mai accentuate şi mai obligatorii pentru cei învăţaţi decât pentru 
cei mai puţin învăţaţi. Celor neînvătaţi nu le reproşează nimeni 
că nu spun lucruri grozave, pe când cei învăţaţi, dacă nu aduc 
lucruri mai mari ca gloria pe care toţi le-o acordă, vor fi învi- 
novăţiţi. Cei neînvăţaţi pot obţine laude mari chiar pentru lucruri 



1. Sf. Ioan Gură- de- Aur, op, cit., Cartea IV, 5 (Migne, P. G. XLVIII, col. 668). 

2. Idem, op, cit., Cartea IV, 7 (Migne, P. G. XLVIII, col. 670). 

3. Idem, op. cit, Cartea IV, 7 (Migne, P. G. XLVIII, col, 669-670). 

4. Poeta nascitur, orator fit. 

5. Sf. Ioan Gură-de- Aur, op. cit., Cartea V, 5 (Migne, _ P. G. XLVM, col. 674), 

mici, pe când cei învăţaţi, dacă nu vor prezenta elemente cu totul 
în afară de comun, nu numai că nu vor fi lăudaţi, dar vor că- 
păta chiar reproşuri. Ascultătorii judecă nu atât ideile vorbito- 
rilor, c|t pe vorbitori, Aşa încât când cineva întrece pe toţi cei- 
lalţi în arta vorbirii, el trebue să se dedea studiului cu atât mai 
mult cu cât e mai presus de ceilalţi 1 ). E în aceste cosideraţii o 
bună doză de retorică, dar fondul e adevărat. Psihologia ascultă- 
torului eruneori, atât de capricioasă, încât pregătirea vorbitorului 
riscă să fie deseori sub nivelul împrejurărilor, Şi notăm 'că Sf. 
Ioan nu era dintre cei cari nu- şi pregăteau discursurile şi pre- 
dicile. 

Un alt element de cultură — nu dintre cele mai neînsem- 
nate — era armonizarea pregătirii profesionale cu experienţa zil- 
nică şi cu numeroase alte disciplini spirituale şi practice, cu care 
preotul venea în atingere, ca învăţător al cuvântului lui Iisus 
Hristos. Preotul întâmpina greutăţi nespuse în lucrul său misio- 
nar, „Bogăţia mare, splendoarea puterii, uşurătatea născută din plă- 
cere şi multe altele, pe lângă acestea, înnăbuşe seminţele aruncate 
ale învăţăturii" -). De aceea pregătirea noastră va fi nu numai 
pentru un singur fel de luptă, pentrucă războiul acesta va fi foarte 
variat şi susţinut de duşmani feluriţi 8 ). „Se cuvine ca preotul să 
fie nu numai curat, aşa cum se impune într'o asemenea servire, \/ 
dar şi foarte priceput şi încercat în multe lucruri, cunoscând cele^ 
ale vieţii la fel cu cei ce-s prinşi în valurile ei, şi, totuşi, des- 
brăcat de ele mai mult ca monahii cari locuiesc în munţi. Deoa- 
rece preotul trebue să fie în legătură cu bărbaţi cari au soţii, 
cari cresc copii, cari au servitori, cari sunt încărcaţi de bogăţii, 
cari au servicii publice, cari sunt învestiţi cu magistraturi, se cu- 
vine ca el să fie felurit înzestrat ; zic felurit înzestrat, dar nu vi- 
clean, nu adulator, nu ipocrit, ci plin de multă afabilitate şi bună 
credinţă, ştiind să se modereze în chip folositor, atunci când îm- 
prejurarea o cere : să fie bun şi jsev er în acelaşi timp, Nu se va 
__ ?f^ 

1. Sf. Ioan Gură-de- Aur, op. cit, Cartea V, 5 (Migne, P. G. XLVIII, col. 
674-675). 

2. Idem, op cit., Cartea VI, 4 (Migne, P. G, XLVIII, col. 680). 

3. Idem, op. cit., Cartea IV, 4 (Migne, P. G. XLVIII, col, 666). 

folosi de aceiaşi măsură faţă de toţi păstoriţii lui" ^). Sf. Ioan cere, 
ia acest cod al preotului, realizarea acelei figuri ideale a înţelep- 
tului antic convertit în apostol al bisericii prin dragostea şi conş- 
tiinţa creştină. 

V^ Preotul creştin trebue să aibă, mai ales, o bogată şi variată 
formaţiune intelectuală, el trebue să fie o comoară de filosofie şi 
ştiinţă. Apostolul Pavel e, în această privinţă, un model incom- 
parabil. Am văzut mai sus cum el era prezentat ca un vorbitor 
de mare talent, Pavel strălucea, însă, mai ales prin gnoza, prin 
ştinţa lui, „Dacă aş cere graţia stilului lui Isocrat, eleganţa lui 
Demosthene, gravitatea lui Thucydide şi sublimul lui Platon, ar 
trebui să pun în primul rând mărturia despre ştiinţa lui Pavel" 2 ). 
„Să admitem că Pavel era sărac în arta vorbirii şi că nu putea 
face decât o compoziţie simplă; dar el n'a fost simplu în cunoaş- 
terea şi precizia dogmelor" 3 ). Cultura păgână, iudaismul şi bogata 
eflorescentă a sectelor disputau bisericii maiestatea revelaţiei, so- 
liditatea ştiinţei şi aureola autorităţii. Această întreită luptă, pe 
care biserica o ducea din primii ani ai existenţii ei, atingea pa- 
roxismul în veacul Sf. Ioan Gură- de -Aur. Victoria nu putea să 
revină decât celui mai pregătit şi mai bine înarmat, întruna din 
cele mai înflăcărate pagini ale tratatului său, autorul nostru înfă- 
ţişează astfel bătălia : „Duşmanii nu se servesc toţi de aceleaşi 
arme şi n'au planul să ne atace într'un singur fel. Cel ce are de 
dus lupta împotriva tuturor acestora, trebue să cunoască tehni- 
cele tuturor, să fie în acelaşi timp arcaş şi aruncător cu praştia, 
tribun şi sutaş, soldat şi comandant, infanterist şi cavalerist, 
marinar şi luptător pe ziduri. In războaiele militare, fiecare, prin 
lucrul pe care şi-1 ia asupră-şi, se opune năvălitorilor. In războiul 
nostru, lucrul nu sta aşa. Dacă acel care vrea să învingă nu cu- 
noaşte toate aspectele tehnicei, diavolul ştie ca printr'o singură 
porţiune, dacă e neglijată, să-şi introducă tâlharii ca să fure oile, 
Lucrul acesta nu se întâmplă când duşmanul simte că păstorul e 
înzestrat cu toată ştiinţa şi- şi dă seama că acesta cunoaşte bine 



1. Sf. Ioan Gură-de-Aur, op, cit, Cartea VI, 4 (Migne, P. G. XLVIII, col. 
681-682). 

2. Idem, op. cit., Cartea IV, 6 (Migne, P. G. XLVIII, col. 669). 

3. Idem, op. cit., loc. cit. 



toate uneltirile lui. De aceea trebue ca noi să fim bine întăriţi 
din toate părţile. O cetate, cât timp este bine întărită de jur îm- 
prejur din toate părţile, îşi râde de asediatori fiindcă se simte în 
siguranţă. Dacă cineva reuşeşte sa spargă zidul pe o întindere 
numai de mărimea unei uşi, restul întăriturii înconjurătoare nu 
mai este de niciun folos, oricât de rezistent s'ar menţine tot 
acest rest. Este la fel şi cu cetatea lui Dumnezeu. Când ea are ca 
zid de jur împrejur isteţimea şi priceperea păstorului, toate ma- 
chinaţiile isprăvesc pentru duşmani în ruşine şi râs, iar cei ce 
locuiesc această cetate rămân nevătămaţi. Dacă cineva va putea 
să dărâme numai parte din cetate, deşi nu o distruge în întregime, 
totuşi, prin acea parte, se prăbuşeşte — ca să zic aşa — tot restul" 1 ). 
Pregătirea va fi, deci, desăvârşită şi integrală. 

Pentru a fi integrală, pregătirea ştiinţifică a preotului trebue 
să poseadă tot arsenalul de cunoştinţi şi mijloace al fiecărui ad- 
versar în parte, nu numai pentru a şti ce tactică să-şi creieze, dar 
şi pentru a evita ca prin lupta cu unul din ei să fie favorizat 
celălalt sau să se facă posibilă o coaliţie a lor, cef;a ce le-ar da 
perspectivă de isbândă. „Ce rezultate poate să aibă o luptă dată 
cu succes împotriva Elenilor (= păgânilor), dacă Iudeii te dezar- 
mează ? Sau, admiţând că amândouă aceste tabere sunt răpuse, ce 
câştig poate fi dacă îl pradă Maniheii? Să zicem că şi aceştia au 
fost învinşi ; cei ce introduc destinul, nu sfâşie ei, oare, oile dină- 
untru ? Ce să mai înşir toate ereziile lui Satan ? Dacă păstorul nu 
ştie să le strivească definitiv pe toate, lupul e în stare ca numai 
printr'una singură din aceste erezii să gâtuiască cea mai mare parte 
din oi. în războaiele militare, biruinţa sau înfrângerea se aşteaptă dela 
cei ce luptă sau dela cei ce stau. în lupta noastră, însă, e cu totul 
altfel. Adeseori, la alţii, războiul aduce izbândă acelora cari nici 
n'au luptat dela început, nici nu s'au ostenit deloc, ci au stat liniştiţi 
şi au dormit chiar. Cel ce e străpuns de propria sa sabie pentrucă 
nu are practică în această meserie, devine obiect de râs şi pentru 
prieteni şi pentru duşmani. Voi încerca să -ţi lămuresc printr'un 
exemplu ceea ce-ţi spun. Partizanii nebuniei lui Valentin şi Marcion 
precum şi toţi câţi sunt bolnavi de această boală, exclud din catalogul 



1. Sf. Ioan Gură-de-Aur, bp. cit. Cartea IV, 4 (Migne, P. G. XLVIII, col 666). 

dumnezeieştilor Scripturi legea dată de Dumnezeu lui Moise. Iudeii 
cinstesc aşa de mult această lege, încât chiar când timpul interzice 
mania discuţiilor, ei o păstrează întreagă, împotriva voinţii lui 
Dumnezeu, Biserica lui Dumnezeu, evitând lipsa de măsură şi a 
unora şi a altora, a mers şi merge pe calea de mijloc. Ea nici nu 
ne îndeamnă să ne supunem jugului acestei legi, dar nici nu îngădue 
respingerea ei, ci o laudă chiar când ea nu mai e în vigoare, 
pentrucă a fost folositoare la vremea ei. Se cuvine, deci, ca acela 
care are să lupte contra acestor două categorii de duşmani, să 
cunoască această măsură. Dacă, având să arate Iudeilor că ei sunt 
anacronici prin ataşamentul lor faţă de legea veche, va începe să 
acuze aprig această lege, ar da, prin aceasta, prilej nimerit ereticilor 
ca s-o atace furios. Dacă, însă, încercând să astupe gura ereticilor 
va proslăvi legea iudaică peste măsură şi o va admira ca pe un 
element necesar prezentului, ar deschide gura Iudeilor" }, 

Păstorul trebue să fie gata pentru a face faţă şi dificultăţilor 
care se ridică din sânul propriei sale turme. Ca şi în vremea 
noastră, erau, în veacul Sf. loan Gură-de-Aur, o seamă de oameni 
din tagma aşa zişilor liberi cugetători, sau a hipercriticilor cari 
ţineau să taie firul în patru. Unii, zice autorul nostru, dintr'o 
curiozitate dezordonată vor să cerceteze totul, deşi nu câştigă nimic 
din această cercetare şi nici nu învaţă nimic. Alţii cer preotului 
socoteală de temeiurile judecăţii lui Dumnezeu şi fac eforturi 
considerabile pentru a măsura marele abis. Vei găsi puţini oameni 
ostenindu-se pentru credinţă şi pentru treburile cetăţeneşti ; dar 
vei afla foarte mulţi cari cercetează şi se ocupă cu lucrurile acestea, 
pe care nu pot să le desluşească şi cu care mânie pe Dumnezeu. 
Dacă Dumnezeu a voit ca noi să nu ştim acestea şi, totuşi, noi ne 
străduim să le ştim, nu le vom şti, ci vom rămâne numai cu pri- 
mejdia din această cercetare 2 ). Un alt neajuns pe care Sf. Ioan 
îl relevă în repetate rânduri şi care, din nefericire, se continuă 
până în vremurile noastre, este dezordinea credincioşilor în biserică 
şi, mai ales, în timpul predicei învăţătoare, Lumea vine la biserică 



1. Sf. Ioan Gură-deAur, op. cit,, Cartea IV, 4 (Migne, P. G. XLVIII, col. 
666—667). 

2. Idem, op. cit. Cartea IV, 5 (Migne, P. G, XLVIII col. 667-668). 

şi stă ca la teatru ; critică cu voce tare ideile vorbitorului, se 
împarte în tabere adverse şi ascultă când cu mulţumire, când cu 
proteste '). Dacă se întâmplă ca în vorbirea cuiva să descopere 
părţi luate dela alţii, ei îl acuză mai rău ca pe hoţii de bani 2 ), 
Cei mai mulţi vin nu pentru a folosi, ci pentru a se desfăta, ca şi 
cum ar fi arbitri de poeţi tragici şi de citarezi. Se cuvine, însă, ca 
preotul să nu cedeze plăcerilor poporului, ci, cu tact, să-1 atragă 
spre ce-i este de folos. învăţătura şi sfatul trebuesc prezentate cu 
graţie şi gust 3 ), dar păstorul să dispreţuiască laudele care se 
aduc artei sale 4 ), 

în rezumat, pregătirea literară, ştiinţifică şi practică a preotului 
este o condiţie fundamentală de existenţă a bisericii lui Iisus Hristos. 
Când această pregătire e la maximum, biserica poate fi sigură de 
cucerirea integrală a lumii. In această privinţă, Apostolul Pavel 
rămâne un model neîntrecut, „Pavel stă ca un viteaz în mijloc 
captivând orice gândire pentru supunerea la Hristos şi retezând 
raţionamentele orgolioase care se ridică împotriva cunoştinţei de 
Dumnezeu" 3 ). „Ca un zid construit din diamant, aşa strâjuesc scrierile 
lui Pavel bisericile de pretutindeni ale universului" 6 ). Preoţii de 
talia lui Pavel sunt foarte rari, dar numai cu asemenea personalităţi 
uriaşe se poate schimba faţa pământului, Fiind crainicii lui Dumnezeu 
printre oameni, ei nu pot ferici şi nemuri această lume decât dacă 
fiecare din ei e întruparea sau aproape întruparea perfecţiunii. 
Nimeni să nu se poată ridica până Ia înălţimea minţii şi inimii 
preotului. „Diferenţa între pastor şi păstoriţi să fie — zice Sf. Ioan — 
tot atât de mare pe cât este diferenţa între oamenii raţionali şi 
animalele necuvântătoare şi poate şi mai mare" 7 ). 

Ce metodă de lucru va folosi preotul creştin în pedagogia 

1. Sf. Ioan Gură-de-Aur, op. cit, Cartea V, 1 (Migne, P. G. XLVIII, col. 672)' 

2. Originalitatea predicilor ! 

3. Sf. Ioan Gură-de-Aur, op. cit, Cartea V, 2 IMigne, P. G. XLVIII, col. 
673) : SiSacxaXJa ir\ iv -fâ.g\.~i wal fiXaxi, TJpTUaevTj. 

4. Idem, op. cit., loc. cit. 

5. Idem, op cit., Cartea IV, 7 (Migne, P. G. XLVIII, col. 670).) 

6. Idem, op. cit., loc. cit. 

7. Idem, op. cit, Cartea II, 2 (Migne, P. G. XLVIII, col. 633) : ăXX 'Sotj npbc 
xâ dtXoya ifflv Xayixcnv âvOptontov y\ b'.aqopd, xoboutov to5 nottisvoţ xai xSv îcoijk»- 
vo[j.ev{ov iaxra zb [îeaov, Eva jit) v.ctX nXiov u s'Lîtto. 

spirituală a turmei sale ? Cum se va adresa păstorul, sufletului ome- 
nesc? Sf, Ioan vorbeşte pe larg de ceea ce el numeşte medicina 
sufletului ^.Creştinilor nu le este îngăduit să îndrepte greşelile oame- 
nilor prin violenţă. Dumnezeu încunună nu pe cei ce se depărtează 
de viţii prin constrângere, ci pe cei ce se depărtează prin libera 
lor hotărîre. Preotul va întrebuinţa nu violenţa, ci persuasiunea 
pentru a face pe om mai bun. El va proceda cu multă artă 2 ), 
Cuvintele tăioase nu aduc niciun folos. Pedeapsa nu trebue să egaleze 
greşala sau greşelile făcute, ci trebue să se ţie seamă de voinţa 
delicvenţilor, ca nu cumva dorind să coşi ce s'a rupt, să faci o 
ruptură şi mai mare, şi dorind să îndrepţi o cădere să faci căderea 
şi mai mare. Acest procedeu este eficace mai ales faţă de cei slabi 
şi ticăloşi, dedaţi plăcerilor lumii şi cari se mândresc cu neamul şi 
puterea pe care o deţin ; aceştia trebuesc scoşi cu încetul din păcatele 
lor, nu deodată, încercarea de a ruşina sufletul brusc şi prin vio- 
lenţă duce la insensibilitatea lui 3 ). Preotul are nevoie de multă 
prudenţă şi de zeci de mii de ochi, pentru a vedea bine toate 
cutele sufletului. „După cum mulţi sunt duşi de orgoliu şi cad în 
desnădejdea mântuirii pentru că nu pot suporta remediile prea tari, 
tot aşa există oameni cari, pen truca nu pot plăti o pedeapsă egală 
cu păcatele lor, sunt duşi spre neglijenţă, se fac cu mult mai răi 
şi sunt înclinaţi să facă păcate şi mai mari" 4 ). Blândeţea creştină 
este arma cea mai puternică şi medicamentul clasic al bisericii 
Mântuitorului în lume. 

Harul dumnezeiesc invocat de arhiereul hirotonisitor asupra 
preotului, puterea excepţională ce-i conferă acest har de a săvârşi 
înfricoşătoarele taine şi incomparabila pregătire pe care trebue s'o 
aibă slujitorul altarului prin aşa de covârşitoare eforturi şi aşa de 
eminente însuşiri morale, fac din el un supra-om. Un supra-om 
nu în vulgarul sens biologic al lui Nietzsche, ci în acela al celei 
mai înalte spiritualităţi. Şf. Ioan Gurj ^deArr_vede__iiL preoţie su- 
blimul existen ţii umane , Niciuna din dregătoriile pământeşti şi ce- 



1. Sf. Ioan Gură-de-Aur, op. cit., Cartea II, 3 (Migne, P. G. XLVIII, col. 634). 

2. Idem, op. cit, loc. cit. : noUifc XP 6t « ""& FIX^S- 

3. Idem, op. cit., Cartea II, 4 (Migne, P. G. XLVIII, col. 634—635). 

4. Idem, op. cit, Cartea II, 4 (Migne, P, III, .XLV Gcol. 635). 

reşti nu i se poate compara. Preotul e mai mare şi decât împăratul, 
şi decât îngerii ] ), Pe când împăratul, zice Sf. Ioan, are putere numai 
asupra lucrurilor pământeşti, dincolo de care braţul său nu se poate 
întinde, tronul preoţiei este în ceruri ; lui îi este încredinţat ceea ce 
e ceresc 2 J. „Sufletul preotului trebue să fie ca o lumină care stră- 
luceşte peste tot pământul. Sufletul nostru este înconjurat de întune- 
ricul atât de gros al conştiinţei rele, încât el e acoperit din ce în ce 
mai mult şi nu-i este cu putinţă să privească liber pe Stăpânul său. 
Preoţii sunt sarea pământului. Cine ar putea răbda mai uşor ne- 
bunia şi lipsa noastră de experienţă decât voi, preoţii, cari sun- 
teţi obişnuiţi sa ne iubiţi peste măsură?" 3 J. Preotul este ambasa- 
dorul nu numai al întregii cetăţi, ci al întregii lumi. El se roagă 
lui Dumnezeu pentru greşelile tuturor, vii şi morţi 4 j. „Ca unul că- 
ruia i s'a încredinţat întregul univers şi este tatăl tuturor, preotul 
se apropie de Dumnezeu rugându-se pentru stingerea războaelor 
de pretutindeni, pentru încetarea turburărilor, pentru pace, pentru 
prosperitate, pentru uşurarea repede de toate necazurile care a- 
meninţă pe fiecare şi în mod particular şi în mod public" 5 ). Nicăiri, 
însă, Sf. Ioan Gură-de-Aur n'a întipărit un avânt mai înalt verbului 
său înaripat, cântând sublimul preoţiei, ca în celebrul pasagiu din 
cartea III a tratatului său : „Preoţia se săvârşeşte aici pe pământ, 
dar ea are rang între dregătoriile cereşti. Şi pe foarte bună dreptate. 
Nici om, nici înger, nici arhanghel, nici o altă putere creată, ci 
însuşi Paracletul a întemeiat această servire, El a stabilit ca în 
timp ce suntem încă în trup să facem serviciu îngeresc. De aceea 
trebue ca cel ce e hirotonit preot să fie pur ca şi cum s'ar afla 
în ceruri, în mijlocul puterilor îngereşti.., Când vezi pe Domnul 
jertfit şi stând întins şi pe preot aplecându-se deasupra jertfei şi 
rugându-se, şi pe toţi înroşiţi de acel sânge preţios, mai crezi că 
eşti printre oameni şi stai pe pământ ? Nu eşti, oare, atunci mutat 
in ceruri şi, aruncând din suflet toată cugetarea trupească, nu priveşti 



150-151 



1. P. Chrysostomus Baur, Johannes Chrysosîomus tind seine Zeit, I, p. 



2. Sf. Ioan Gură-de-Aur, Omilia V, 1 (Migne, P. G. LVI, col. 130-131). 

3. Idem, Despre Preoţie, Cartea VI, 4 Migne, P. G. XLVIII, col. 681). 

4. Idem, op. cit, Cartea VI, 4 (Migne, P. G. XLVIII, col. 680). 

5. Idem, op. cit, Cartea VI, 4 (Migne, P. G, XLVIII, col. 681). 

tu numai cu sufletul şi cu mintea pură cele cereşti ? 0, ce minune f 
0, iubirea de oameni a lui Dumnezeu ! Cel ce stă sus cu Tatăl, 
în acel ceas e în mâinile tuturor şi se dă pe Sine celor ce vor 
să-L îmbrăţişeze şi să-L primească. Lucrul acesta îl fac toţi cu 
ochii credinţii" *). înfricoşător de frumoasă şi covârşitoare este 
preoţia ! „Dacă cineva se gândeşte cât înseamnă faptul că omul, 
alcătuit din carne şi sânge, se poate apropia de acea natură fericită 
şi pură, atunci va vedea de câtă cinste i-a învrednicit pe preoţi 
harul Duhului Sfânt, Prin ei se săvârşesc acestea şi altele nu mai 
mici decât acestea, spre demnitatea şi mântuirea noastră. Locuitori 
ai pământului şi ducându-şi vieaţa pe el, preoţii au fost cinstiţi cu 
încrederea de a administra cele cereşti ; ei au primit puterea pe 
care Dumnezeu nici îngerilor şi nici arhanghelilor n'a dat-o. 
Acestora nu li s'a spus: „Câte veţi lega pe pământ vor fi legate 
şi în ceruri şi câte veţi deslega pe pământ vor fi deslegate şi în 
ceruri" 2 ). Stăpânitorii pământului au puterea de a lega, dar numai 
trupurile. Lanţul însă pe care Dumnezeu 1-a dat preoţilor atinge 
sufletul şi e lung până la ceruri. Cele ce preoţii fac aici, jos, 
Dumnezeu le întăreşte sus, şi Stăpânul ratifică hotar îrea servilor 
săi. Ce altceva le-a dat decât putere cerească? „Cărora le veţi 
ierta greşelile, iertate să fie, şi cărora le veţi ţine, ţinute să fie" 3 ). 
Ce autoritate ar putea fi mai mare decât aceasta: „Tatăl a dat 
Fiului toată judecata" ? 4 ) Iar eu văd că toată această putere a fost 
dată preoţilor de către Fiul. Ca şi cum ar fi mutaţi în ceruri şi ar 
fi depăşit firea omenească şi s'ar fi descătuşat de patimile noastre, 
aşa au fost ridicaţi la această stăpânire" 5 J. 

Preoţij__sun t oa me ni şi j ^t^il^greşeasciL- Dar preoţia nu se 
confundă totdeauna cu cei ce o poartă. Ea este un oficiu supra- 
omenesc prin care Domnul lucrează pentru ridicarea lumii la EL 
Aşa au înţeles- o marile figuri ale bisericii şi aşa va fi socotită 
până la sfârşitul lumii. Nimeni însă n'a reuşit să prezinte sublimul 



1. Sf. Ioan Gură-de-Aur, op. cit, Cartea III, 4 {Migne, P, G. XLVIII, col. 642). 

2. Matei XVIII, 18. 

3. Ioan XX, 23. 

4. Ioan V, 22. 

5. Sf. Ioan Gurâ-de-Aur, op. cit , Cartea III, 5 (Migne, P. G. XLVIII, 
col. 643). 

şi răspunderea preoţiei în culori mai strălucite ca Sf. Ioan Gură- 
de-Aur. Tratatul său Despre Preoţie e nu numai o ca pod' operă 
literară ] ), el este lucrarea clasică a întregii creştinătăţi asupra 
înfricoşătoarei taine a hirotoniei. E de dorit ca acest tratat să fie 
în mâna oricărui preot, Sperăm ca în curâd să putem oferi bisericii 
ortodoxe române o traducere a acestei opere. Clerul nu numai 
că va învăţa multe şi covârşitoare lucruri privindu-1 direct, dar 
se va adăpa cu entuziasm şi cu frumuseţi negrăite din paginile mă- 
reţe ale Sf. Ioan Gură-de-Aur. 



. ■. ...*>.. . 

1. Aime Puech, Histoire de la litterature grecque chretimne, t. III, p. 484. 

